210 



disse tamme og morsomme Skabninger sit Skjul bagved 

 en forgyldt Maleriramme; saasnart Lysene bleve tændte, 

 kom den paa Øjeblikket tilsyne paa Væggen for at blive 

 fodret med Krummer, som den var vant til, og hvis den 

 blev forsømt, gjentog den sit skarpe »chic, chic, chic«, ind- 

 til den blev beværtet. Den var af en fiin graa Farve, 

 plettet med lyserødt; da den en Gang tilfældigviis faldt 

 ned paa et Sybord, tog den Flugten, efterladende en Deel 

 af sin Hale, som dog voxede ud igjen i mindre end en 

 Maaned *). I et Officeerskvarteer i Colombos Fort var en 

 Gekko bleven oplært til at komme hver Dag til Middags- 

 bordet og indfandt sig altid med Desserten. Familien var 

 fraværende nogle Maaneder, og i denne Tid undergik 

 Huset en gjennemgribende Reparation; man ventede da, 

 at en saa lang Afbrydelse af dens tilvante Levemaade 

 skulde" have medført dens Udeblivelse, men da dens Venner 

 vare komne tilbage, indfandt den sig som sædvanlig den 

 første Middag, i det Øjeblik Dugen blev taget af Bordet.« 

 Navnet »Alligator« (af det spanske og portugisiske 

 lagarto o: lacerta, lizard, Øgle) bruges ogsaa paa Ceylon 

 om de to der forekommende Arter af Kr ok od iler, som 

 bogstavelig vrimle i de stillestaaende Vande og Sumpe i 

 de nordlige Provindser, men sjelden opholde sig i rivende 

 Strømme og aldrig i de høiereliggende Bakkestrøg. Den 

 indiske Krokodil (Cr. biporcatus) naaer en Længde af 

 16 — 18", angriber Mennesket, naar den er hungrig, og 

 beboer Floderne og Brakvandene i de lave Kyststrækninger; 

 Cr. palustris, 12 — 13" lang, indskrænker sine Angreb 

 til de mindre Dyr og opholder sig udelukkende_ i fersk 

 Vand, især i Damme. Jægerne klage over, at begge Arter 



Smlgn. deUe Tidsskrift, 2den Række 5te Bd. Pag 360. 



